CELEX: 62019TN0032
Language: ro
Date: 2019-01-17 00:00:00
Title: Cauza T-32/19: Acțiune introdusă la 17 ianuarie 2019 – Harrington Padrón/Consiliul

18.3.2019   
            
            
               RO
            
            
               Jurnalul Oficial al Uniunii Europene
            
            
               C 103/50
            
         
      Acțiune introdusă la 17 ianuarie 2019 – Harrington Padrón/Consiliul
      (Cauza T-32/19)
      (2019/C 103/66)
      Limba de procedură: engleza
      
         Părțile
      
      
         Reclamantă: Katherine Nayarith Harrington Padrón (Caracas, Venezuela) (reprezentant: L. Giuliano și F. Di Gianni, avocați)
      
         Pârât: Consiliul Uniunii Europene
      
         Concluziile
      
      Reclamanta solicită Tribunalului:
      
                  —
               
               
                  anularea Deciziei (PESC) 2018/1656 a Consiliului din 6 noiembrie 2018 (1) și a Regulamentului de punere în aplicare (UE) 2018/1653 al Consiliului din 6 noiembrie 2018 (2), în măsura în care dispozițiile acestora o privesc pe reclamantă; și
               
            
                  —
               
               
                  obligarea Consiliului la plata cheltuielilor de judecată.
               
            
         Motivele și principalele argumente
      
      În susținerea acțiunii, reclamanta invocă un motiv unic, întemeiat pe faptul că Consiliul a săvârșit o eroare vădită de apreciere prin faptul că a concluzionat că numele reclamantei ar fi trebuit să fie menținut pe listele prevăzute în anexa I la Decizia (PESC) 2017/2074 a Consiliului din 13 noiembrie 2017 (3) și în anexa IV la Regulamentul (UE) 2017/2063 al Consiliului din 13 noiembrie 2017 (4), în pofida faptului că aceasta nu mai este Procuror general adjunct și nu are legătură cu autoritățile venezuelene aflate la conducere.
      
         (1)  Decizia (PESC) 2018/1656 a Consiliului din 6 noiembrie 2018 de modificare a Deciziei (PESC) 2017/2074 privind măsuri restrictive având în vedere situația din Venezuela (JO 2018, L 276, p. 10).
      
         (2)  Regulamentul de punere în aplicare (UE) 2018/1653 al Consiliului din 6 noiembrie 2018 privind punerea în aplicare a Regulamentului (UE) 2017/2063 privind măsuri restrictive având în vedere situația din Venezuela (JO 2018, L 276, p. 1).
      
         (3)  Decizia (PESC) 2017/2074 a Consiliului din 13 noiembrie 2017 privind măsuri restrictive având în vedere situația din Venezuela (JO 2017, L 295, p. 60).
      
         (4)  Regulamentul (UE) 2017/2063 al Consiliului din 13 noiembrie 2017 privind măsuri restrictive având în vedere situația din Venezuela (JO 2017, L 295, p. 21).